3. anmoder Kommissionen og Rådet om straks at opfordre Verdensbanken til at udsætte afgørelsen om
projektet for fattigdomsbekæmpelse i Vestkina og undersøge, hvilke konsekvenser dette projekt kunne få
for den etniske, kulturelle og sociale balance i Tibet;
4. opfordrer indtrængende Verdensbanken til at offentliggøre undersøgelsesgruppens rapport og henstil-
ling vedrørende projektet for fattigdomsbekæmpelse i Vestkina før afstemningen i Verdensbankens besty-
relse;
5. pålægger sin formand om at sende denne beslutning til Rådet, Kommissionen, medlemsstaternes
regeringer og parlamenter, ansøgerlandenes regeringer og parlamenter, Folkerepublikken Kinas præsident
og premierminister, Dalaï Lama og Tibets eksilregering og eksilparlament.
17. Menneskerettigheder: Børnesoldater i Uganda
B5-0611, 0622, 0630, 0637 og 0646/2000
Europa-Parlamentets beslutning om bortførelsen af børn foretaget af »Lord’s Resistance Army«
(LRA)
Europa-Parlamentet,
Gdash der henviser til konventionen om barnets rettigheder, dens frivillige protokoller, ILO-konventionen af
1999 om forbud mod og øjeblikkelig afskaffelse af de værste former for børnearbejde, Rom-statutten
for den internationale straffedomstol og tillægsprotokollerne fra 1977 til Geneve-konventionerne,
Gdash der henviser til sine tidligere beslutninger om børnesoldater,
A. der henviser til, at et væbnet oprør har hærget det nordlige Uganda siden 1986 på nuværende tids-
punkt under navnet »Lord’s Resistance Army« (LRA),
B. der henviser til, at LRA får leveret våben af den sudanske regeringshær, som også stiller fødevarer og
logistisk støtte til rådighed som et modtræk til den ugandiske regerings støtte til SPLA (det sudanske
folks befrielseshær),
C. der henviser til, at LRA ifølge UNICEF har bortført mindst 14 000 børn helt ned til 7-årsalderen i det
nordlige Uganda, hovedsageligt i distrikterne Gulu og Kitgum;der endvidere henviser til, at omkring
5 000 børn siden er blevet sendt tilbage eller er flygtet, og at der fortsat ikke foreligger oplysninger om
de tusindvis af børn, hvoraf ikke flere end 2 000 siges fortsat at være i live,
D. der henviser til, at disse børn føres til lejre i det sydlige Sudan, hvorfra de sendes ud for at kæmpe
både imod den ugandiske regeringshær på ugandisk territorium og det sudanske folks befrielseshær
(SPLA) i det sydlige Sudan,
E. der henviser til, at de børn, som LRA har bortført, udsættes for ekstrem brutalitet og tvinges til at
udføre terrorhandlinger mod deres eget folk Gdash Acholi-folket Gdash idet de dræber uskyldige menneskereller skærer lemmer, ører og læber af;der endvidere henviser til, at det samlede antal døde anslås til
over 100 000 og det samlede antal fordrevne på indeværende tidspunkt til over 300 000,
F. der henviser til, at de unge piger ofte udsættes for seksuelle overgreb og brutalitet fra LRA-anførernes
side, og det bedst dokumenterede tilfælde er de unge piger fra Aboke,
G. der henviser til, at i tusindvis af børn allerede er døde i fangenskab af sult og sygdomme, under
kampene eller er blevet slået ihjel og stukket ihjel som straf for de børn, der forsøgte at flygte,24.4.2001 DA C 121/401 De Europæiske Fællesskabers Tidende
Torsdag, den 6. juli 2000
H. der henviser til, at der er blevet undertegnet en fredsaftale mellem Uganda og Sudan i Nairobi den
8. december 1999, som omfattede den sudanske regerings tilsagn om at standse dens støtte til LRA
og give garanti for, at de bortførte ugandiske børn, som blev tilbageholdt i oprørernes lejre i Sudan,
kunne vende tilbage i sikkerhed,
I. der henviser til, at der har været mangel på politisk vilje til at gennemføre fredsaftalen på begge sider,
idet begge lande fortsat har støttet hinandens væbnede oprørere, og meget få bortførte børn er blevet
sendt tilbage fra Sudan,
J. der henviser til, at omkring 300 børn på trods af Nairobi-fredsaftalen igen ifølge UNICEF er blevet
bortført af LRA-oprørerne siden årets begyndelse, hvoraf 143 er undsluppet,
K. der henviser til, at det ugandiske parlament den 6. december 1999 godkendte en lov om amnesti, men
dens gennemførelse er blevet alvorligt forsinket;der endvidere henviser til, at LRA’s leder, Joseph
Kony, allerede har afvist amnestien, men at nogle af hans soldater har søgt herom,
L. der henviser til, at repræsentanter for LRA har fået tilladelse til at indsamle penge, fremsætte offentlige
erklæringer og operere frit fra EU’s territorium og har kunnet rejse uhindret inden for EU og mellem
EU og Sudan,
1. forkaster stærkt LRA’s fortsatte bortførelse af børn i det nordlige Uganda og den efterfølgende brug af
disse børn i væbnet krig, hvilket er en åbenbar krænkelse af adskillige FN-konventioner og international
humanitær folkeret;
2. opfordrer Sudans regering til at standse støtten til LRA og til at samarbejde om en øjeblikkelig og
betingelsesløs frigivelse af alle bortførte børn som fastlagt i Nairobi-fredsaftalen;
3. fordømmer den omstændighed, at anvendelsen af børnesoldater i Sudan og børneslaveriet fortsætter
og støtter UNICEFs handlingsplan om udryddelse af disse fremgangsmåder;
4. opfordrer Sudans regering til at drøfte spørgsmålet om bortførte børn som et humanitært spørgsmål
og behandle det adskilt fra de mere omfattende politiske spørgsmål i regionen;
5. opfordrer Sudans regering til at give humanitære organisationer, som f.eks. ICRC (Den Internationale
Røde Kors Komité) og UNICEF, fri og uindskrænket adgang til LRA’s lejre for at fastslå de bortførte børns
identitet og sørge for, at de vender sikkert tilbage til deres egne samfund;
6. opfordrer Ugandas regering til at fortsætte dens bestræbelser på at finde frem til en fredelig løsning
på konflikten i det nordlige Uganda og at fremskynde gennemførelsen af amnesti-loven på trods af mod-
stand fra LRA’s leder, Joseph Kony;
7. opfordrer alle de involverede parter i konflikten i Sudan til at genoptage drøftelserne for at finde frem
til en fredelig løsning på konflikten i det sydlige Sudan;
8. opfordrer de internationale olieselskaber, der driver virksomhed i Sudan, som f.eks. Talisman Energy
Inc. of Canada, til at standse deres virksomhed, så længe bortførelserne af børn og slaveriet fortsætter, og
lige så længe der ikke er fundet en fredelig løsning på konflikten;opfordrer EU-selskaberne til at afstå fra
olieinvesteringer i Sudan og opfordrer indtrængende EU’s medlemsstater til at gøre deres indflydelse gæl-
dende på dette område;
9. opfordrer Rådet til at påtage sig en mere aktiv rolle ved indtrængende at opfordre til en gennem-
førelse af Nairobi-fredsaftalen;
10. opfordrer Kommissionen til at støtte alle bestræbelser på at rehabilitere og reintegrere de tilbage-
vendte børn og at støtte de pågældende samfund i det nordlige Uganda;
11. opfordrer Rådet til at støtte initiativer, der forbyder brugen af børnesoldater, og opfordrer indtræn-
gende til en ratificering af den frivillige protokol til FN-konventionen om barnets rettigheder, hvori 18 år
fastsættes som mindstealderen for rekruttering af soldater;C 121/402 DA 24.4.2001 De Europæiske Fællesskabers Tidende
Torsdag, den 6. juli 2000
12. opfordrer de enkelte EU-medlemsstater til at nedlægge forbud mod LRA’s operationer og mod LRA-
repræsentaternes rejser inden for EU og mellem EU’s medlemsstater og tredjelande;
13. pålægger sin formand at sende denne beslutning til Kommissionen, AVS-EU-Ministerrådet, UNICEF,
de internationale olieselskaber, der driver virksomhed i Sudan, og regeringerne i Uganda og Sudan.
18. Menneskerettigheder: Situationen på Molukkerne
B5-0609, 0612, 0623 og 0647/2000
Europa-Parlamentets beslutning om Molukkerne
Europa-Parlamentet,
Gdash der henviser til sine tidligere beslutninger om Indonesien og situationen på Molukkerne,
A. der henviser til, at over 100 mennesker blev dræbt og flere hundrede såret den 19. juni 2000 i en
massakre, som muslimske ekstremister gennemførte i den kristne landsby Duma på øen Halmahera,
B. der henviser til, at en båd med 500 flygtninge ombord, hvoraf over halvdelen var fra den ødelagte
landsby Duma, sank på vej mod Manado den 30. juni 2000,
C. der henviser til, at den nuværende indonesiske regering modigt har støttet demokratiseringsprocessen,
men møder stærk modstand,
D. der henviser til, at negative kræfter inden for det gamle regime tilsyneladende forsøger at destabilisere
Wahid/Sukarnoputri-regeringen,
E. der henviser til, at Molukkerne i lang tid har været betragtet som et positivt eksempel på fredelig
sameksistens mellem kristne og muslimer,
F. der henviser til, at tusindvis af islamiske Jihad-kæmpere er flyttet til Molukkerne, er blevet bevæbnet
der og har iværksat hidtil usete provokationer, som har ført til en blodig konflikt mellem den mus-
limske og den kristne befolkning,
G. der henviser til, at disse militsers adfærd og den tvetydige adfærd, som regionens hær og politi har
udvist, synes at minde om det mønster, der er set i Østtimor,
H. der henviser til, at der i de sidste par uger igen Gdash f.eks. i Ambon Gdash er blevet dræbt eller såret mange
mennesker, hvilket bringer det samlede antal dræbte på Molukkerne i de seneste 18 måneder op på
over 3 000 og antallet af flygtninge og fordrevne op på over 100 000,
I. der henviser til, at militserne har fremprovokeret en situation, der er præget af terror omfattende
voldshandlinger, voldtægt, mord, brandstiftelser og omfattende ødelæggelser af ejendom,
J. der henviser til, at den indonesiske regering stadig tøver med at acceptere hjælp og bistand fra inter-
nationale organisationer,
1. opfordrer Kommissionen og Rådet til at støtte bestræbelserne på at genetablere demokratiet i Indo-
nesien og støtte den nuværende regering og dens ærlige bestræbelser på at etablere demokrati og respekt
for menneskerettighederne;
2. opfordrer Kommissionen og Rådet til at advare de kræfter, der forsøger at destabilisere den nuvæ-
rende regering, om, at det internationale samfund ikke vil acceptere et tilbagefald i Indonesien;24.4.2001 DA C 121/403 De Europæiske Fællesskabers Tidende
Torsdag, den 6. juli 2000